Rudolf Johannes van Niekerk (Dolf) is op 22 Februarie 1929 op Edenburg in die Vrystaat gebore. Hy behaal ‘n BA aan die destydse Universiteitskollege van die Oranje-Vrystaat en later ‘n Hons BA in Wysbegeerte aan Unisa. In 1950 sluit hy hom by die SAUK aan as omroeper/regisseur en debuteer drie jaar later in Standpunte met enkele gedigte.
Hy begin om prosa te skryf, benewens ’n verskeidenheid radiowerke wat hoorspele, hoorbeelde en vervolgverhale insluit.
Met die totstandkoming van die Departement van Landbou se radiodiens in 1957 word hy radiobeampte by dié Departement en later hoof van die radiodiens. Na ‘n uitgebreide loopbaan word hy in 1978 direkteur van die Direktoraat Landbou-inligting – ’n pos wat hy tot met sy aftrede in 1994 beklee.
Ondertussen begin hy weer studeer en behaal in 1967 die MA-graad in Wysbegeerte met lof aan die Universiteit van Pretoria.
Die Eugène Marais-prys van die SA Akademie is in 1963 aan hom toegeken vir die bundel novelles Skepsels. Die SAUK se Akademieprys vir hoorbeelde word in 1965 aan hom toegeken vir die radioreeks Land van ons Vaders. In 1971 ontvang hy die SAUK se Akademieprys vir hoorspele vir sy hoorspel Kamer 99 en in 1977 die ARTES-toekenning vir die beste radioteks. In 1984 ontvang hy die Ruiterbeeld-toekenning van die Federasie van Rapportryerskorpse vir die hoorspel Niemand se dag nie en ander werke. In 1986 word die Nasionale Pers se MER-prys asook die SA Akademie se Scheepersprys aan hom toegeken vir die jeugverhaal Die Haasvanger.
R100 per afdruk - slegs 15 eksklusiewe afdrukke per skrywe
Dolf van Niekerk: Uit Die Son struikel
> volgende in die reeks>
Hennie Aucamp uit Spitsuur
Chris Barnard uit Mahala
André P Brink uit 'n Droë wit seisoen
Abraham H de Vries uit Tot verhaal kom
Elsa Joubert uit Die Swerfjare van Poppie Nongena
Dolf van Niekerk uit Die Son stuikel
Hennie Aucamp uit Volmink
Chris Barnard uit Boendoe
André P Brink uit Houd-den-bek
Abraham H de Vries uit Skaduwees tussen
Elsa Joubert uit Missionaris
Dolf van Niekerk uit Koms van die hyreën